**ZK/1-18/2022.**

 **Határozat: 69-90**

 **Rendelet: 9**

**Jegyzőkönyv**

**Zalakaros Város Önkormányzata Képviselőtestülete**

**2022. május 26-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. május 26-án** 11,05 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Dr. Szentgyörgyvölgyi Eszter jegyző.

Tanácskozási joggal jelen van: Torma László aljegyző, Szijártóné Gorza Klára könyvvizsgáló, Ódkor László Lajos a Zalakarosi Turisztikai Nonprofit Kft. ügyvezetője (11,08 órakor távozott az ülésteremből) és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Stégli János és Vlasicsné Dörgönye Márta képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 23 napirendi pontra tett javaslatot, melyet ismertet:

**Napirend:**

 **1. Polgármester beszámolója**

Előadó: Novák Ferenc polgármester

 **2. Beszámoló a Zalakarosi Közös Önkormányzati Hivatal 2021. évi
 költségvetésének végrehajtásáról** Előadó: Novák Ferenc polgármester

 **3. Az Önkormányzat 2021. évi költségvetésének végrehajtásáról szóló
 önkormányzati rendelet megalkotása**

Előadó: Novák Ferenc polgármester

 **4. Adóügyi feladatok ellátásáról tájékoztató**

Előadó: Novák Ferenc polgármester

 **5. Beszámoló a 2021. évi ellenőrzési terv végrehajtásáról** Előadó: Novák Ferenc polgármester

 **6. Beszámoló a Zalakarosi Közös Önkormányzati Hivatal 2021. évi
 munkájáról** Előadó: Novák Ferenc polgármester

 **7. A Zalakarosi Óvoda és Bölcsőde óvodai intézményegységében indítható
 óvodai csoportok számának meghatározása**

Előadó: Novák Ferenc polgármester

 **8. Beszámoló családsegítés, valamint a gyermekjóléti és gyermekvédelmi**

 **feladatok ellátásáról**

Előadó: Novák Ferenc polgármester

 **9. Zalakarosi Értéktár testülete 2021. évi tevékenységéről beszámoló**

Előadó: Novák Ferenc polgármester

 **10. Beszámoló a házi segítségnyújtás tevékenységéről**

Előadó: Novák Ferenc polgármester

 **11. Szociális tűzifa pályázat benyújtása** Előadó: Novák Ferenc polgármester

 **12. Beszámoló zajmérés eredményéről**

Előadó: Novák Ferenc polgármester

 **13. Beszámoló a sport helyzetéről**

Előadó: Novák Ferenc polgármester

 **14. Zalakaros Sportjáért Közhasznú Alapítvány kuratóriumi tagok
 választása, alapító okirat módosítása**

Előadó: Novák Ferenc polgármester

 **15. Pályázati felhívás ismételt kibocsátása Zalakaros belterület 1323/8 hrsz-ú
 ingatlan megosztása után visszamaradó telekrész értékesítése tárgyában** Előadó: Novák Ferenc polgármester

 **16. Ajánlattételi felhívás - Zalakaros Város Önkormányzata
 közvilágításának és intézményei részére villamos energia beszerzésre
 vonatkozó közbeszerzési eljárás lebonyolítására, a felelős akkreditált
 közbeszerzési szaktanácsadói feladatok ellátására** Előadó: Novák Ferenc polgármester

 **17. Ajánlattételi felhívás - szórakoztatási célú önkormányzati ingatlan
 bérbeadására - 287/7, 287/8. hrsz. ingatlan**

Előadó: Novák Ferenc polgármester

 **18. Zalakaros város településrendezési eszközeinek módosítása-új
 iparterület kialakítása-0131/1 hrsz. ingatlan** Előadó: Novák Ferenc polgármester

 **19. Önkormányzati bizottság átalakítása, javaslat a Zalakarosi Családi-,**

 **Élmény- és Gyógyfürdő Zrt. felügyelőbizottsági tag megválasztására**

Előadó: Novák Ferenc polgármester

 **20. Zalakarosi Családi-, Élmény- és Gyógyfürdő Zrt. 2021. évi ZÁRT
 zárszámadása**
 Előadó: Novák Ferenc polgármester

 **21. Zalakarosi Turisztikai Nonprofit Kft. 2021. évi zárszámadása ZÁRT**

Előadó: Novák Ferenc polgármester

 **22. Karos-Park Kft. 2021. évi zárszámadása, alapító okirat ZÁRT
 módosítás, könyvvizsgálói megbízás meghosszabbítása**

Előadó: Novák Ferenc polgármester

 **23. Egyebek**

Novák Ferenc: Javasolja felvételre és nyílt ülésen tárgyalni a 23. számú Egyebek napirend keretében a 23/1. számú a Döntés forgalmi rend változásról a Panoráma út, Sport utca és Kanicai út közötti szakaszán című és a 23/2. számú a Zalakaros Város Önkormányzata 2022. évi közbeszerzési terve elfogadása című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

 **1. Polgármester beszámolója**

Előadó: Novák Ferenc polgármester

 **2. Beszámoló a Zalakarosi Közös Önkormányzati Hivatal 2021. évi
 költségvetésének végrehajtásáról** Előadó: Novák Ferenc polgármester

 **3. Az Önkormányzat 2021. évi költségvetésének végrehajtásáról szóló
 önkormányzati rendelet megalkotása**

Előadó: Novák Ferenc polgármester

 **4. Adóügyi feladatok ellátásáról tájékoztató**

Előadó: Novák Ferenc polgármester

 **5. Beszámoló a 2021. évi ellenőrzési terv végrehajtásáról** Előadó: Novák Ferenc polgármester

 **6. Beszámoló a Zalakarosi Közös Önkormányzati Hivatal 2021. évi
 munkájáról** Előadó: Novák Ferenc polgármester

 **7. A Zalakarosi Óvoda és Bölcsőde óvodai intézményegységében indítható
 óvodai csoportok számának meghatározása**

Előadó: Novák Ferenc polgármester

 **8. Beszámoló családsegítés, valamint a gyermekjóléti és gyermekvédelmi**

 **feladatok ellátásáról**

Előadó: Novák Ferenc polgármester

 **9. Zalakarosi Értéktár testülete 2021. évi tevékenységéről beszámoló**

Előadó: Novák Ferenc polgármester

 **10. Beszámoló a házi segítségnyújtás tevékenységéről**

Előadó: Novák Ferenc polgármester

 **11. Szociális tűzifa pályázat benyújtása** Előadó: Novák Ferenc polgármester

 **12. Beszámoló zajmérés eredményéről**

Előadó: Novák Ferenc polgármester

 **13. Beszámoló a sport helyzetéről**

Előadó: Novák Ferenc polgármester

 **14. Zalakaros Sportjáért Közhasznú Alapítvány kuratóriumi tagok
 választása, alapító okirat módosítása**

Előadó: Novák Ferenc polgármester

 **15. Pályázati felhívás ismételt kibocsátása Zalakaros belterület 1323/8 hrsz-ú
 ingatlan megosztása után visszamaradó telekrész értékesítése tárgyában** Előadó: Novák Ferenc polgármester

 **16. Ajánlattételi felhívás - Zalakaros Város Önkormányzata
 közvilágításának és intézményei részére villamos energia beszerzésre
 vonatkozó közbeszerzési eljárás lebonyolítására, a felelős akkreditált
 közbeszerzési szaktanácsadói feladatok ellátására** Előadó: Novák Ferenc polgármester

 **17. Ajánlattételi felhívás - szórakoztatási célú önkormányzati ingatlan
 bérbeadására - 287/7, 287/8. hrsz. ingatlan**

Előadó: Novák Ferenc polgármester

 **18. Zalakaros város településrendezési eszközeinek módosítása-új
 iparterület kialakítása-0131/1 hrsz. ingatlan** Előadó: Novák Ferenc polgármester

 **19. Önkormányzati bizottság átalakítása, javaslat a Zalakarosi Családi-,**

 **Élmény- és Gyógyfürdő Zrt. felügyelőbizottsági tag megválasztására**

Előadó: Novák Ferenc polgármester

 **20. Zalakarosi Családi-, Élmény- és Gyógyfürdő Zrt. 2021. évi ZÁRT
 zárszámadása**
 Előadó: Novák Ferenc polgármester

 **21. Zalakarosi Turisztikai Nonprofit Kft. 2021. évi zárszámadása ZÁRT**

Előadó: Novák Ferenc polgármester

 **22. Karos-Park Kft. 2021. évi zárszámadása, alapító okirat ZÁRT
 módosítás, könyvvizsgálói megbízás meghosszabbítása**

Előadó: Novák Ferenc polgármester

 **23. Egyebek**

 **23/1. Döntés forgalmi rend változásról a Panoráma út,
 Sport utca és Kanicai út közötti szakaszán**  Előadó: Novák Ferenc polgármester

 **23/2. Zalakaros Város Önkormányzata 2022. évi
 közbeszerzési terve elfogadása** Előadó: Novák Ferenc polgármester

Novák Ferenc: Javasolja, hogy a képviselőtestület rendelje el az elfogadott napirendben szereplő a 20. számú az Zalakarosi Családi-, Élmény- és Gyógyfürdő Zrt. 2021. évi zárszámadása című, a 21. számú a Zalakarosi Turisztikai Nonprofit Kft. 2021. évi zárszámadása című és a 22. számú a Karos-Park Kft. 2021. évi zárszámadása, alapító okirat módosítás, könyvvizsgálói megbízás meghosszabbítása című napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára. A cégvezetők kérték az említett napirendek zárt ülésen történő tárgyalását, az irányításuk alatt álló társaságok gazdasági és üzletpolitikai érdekei védelme érdekében.

Szavazásra teszi fel a zárt ülés elrendelésére vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 69/2022. (V.26.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Családi-, Élmény- és Gyógyfürdő Zrt. 2021. évi zárszámadása, a Zalakarosi Turisztikai Nonprofit Kft. 2021. évi zárszámadása, valamint a Karos-Park Kft. 2021. évi zárszámadása, alapító okirat módosítás, könyvvizsgálói megbízás meghosszabbítása napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Novák Ferenc: Javasolja, hogy a Polgármesteri beszámoló megtárgyalása után a 12. számú Beszámoló zajmérés eredményéről című napirendi pontot tárgyalja meg a képviselőtestület, mivel Ódor László Lajos ügyvezető úr jelen van az ülésen.

Szavazásra teszi fel az ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

**Napirend tárgyalása:**

**1. Polgármester beszámolója** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 70/2022. (V.26.) számú határozata:**

Zalakaros Város Önkormányzat Képviselőtestülete a Polgármester beszámolóját elfogadja.

**12. Beszámoló zajmérés eredményéről**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Ódor László Lajos: Köszönti a megjelenteket. Elmondja, hogy tavaly június 11-én kezdte meg működését a Karos Korzó. Lakossági bejelentések érkeztek a hangos zene miatt, melyről most hivatalos tájékoztatást ad. A Nonprofit Kft. megkereste a KÖVTERV KFT.-t a zajmérés ügyében. Az első eredmény egy gépi méréssel történt a város 12 helyén. Az eredmény: fizikai eszközpark bővítés kell és még szükséges koncert jellegű hangtechnika is. A technikai eszközrendszer megújítása is fontos, a rendezvények összeállítására is figyelni szükséges és a főszínpadon ne északra történjen a hang sugárzása, hanem más irányban.

Vlasicsné Dörgönye Márta: Ismerteti az összevont bizottsági határozatot.

Novák Ferenc: Megköszöni a tájékoztatást Ódor úrnak, további sikert, jó munkát kívánt és kérte, hogy vegye figyelembe a képviselőtestületi határozatot.

Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete a zajmérés eredményéről szóló tájékoztatást tudomásul veszi azzal, hogy a Zalakarosi Turisztikai Nonprofit Kft. ügyvezetője a jogszabályi előírások betartásával gondoskodjon a rendezvények megtartásáról.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 71/2022. (V.26.) számú határozata:**

Zalakaros Város Önkormányzat Képviselőtestülete a zajmérés eredményéről szóló tájékoztatást tudomásul veszi azzal, hogy a Zalakarosi Turisztikai Nonprofit Kft. ügyvezetője a jogszabályi előírások betartásával gondoskodjon a rendezvények megtartásáról.

Határidő: 2022. szeptember 30.

Felelős: Czimondor Nándor alpolgármester

Operatív felelős: Ódor László Lajos Zalakarosi Turisztikai Nonprofit Kft. ügyvezetője

Ódor László Lajos11,08 órakor távozott az ülésteremből.

**2. Beszámoló a Zalakarosi Közös Önkormányzati Hivatal 2021. évi
 költségvetésének végrehajtásáról**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát. Kérése a jegyzőhöz, túlmunka, helyettesítés esetén milyen szabályzat szerint lehet túlmunkát elrendelni, ez legyen megfelelően szabályozva és alkalmazva.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal 2021. évi költségvetési gazdálkodásáról szóló beszámolót:

102.891.268 Ft eredeti bevételi előirányzattal,

112.025.269 Ft módosított bevételi előirányzattal,

113.913.557 Ft bevételi teljesítéssel,

102.891.268 Ft eredeti kiadási előirányzattal,

112.025.269 Ft módosított kiadási előirányzattal,

99.527.767 Ft kiadási teljesítéssel,

14.385.790 Ft összes maradvánnyal, amelyből

0 Ft kötelezettségekkel terhelt maradvány,

14.385.790 Ft szabad maradvány

elfogadja.

2./ Zalakaros Város Önkormányzat Képviselőtestülete a Zalakarosi Közös Önkormányzati Hivatal maradványából 7.339.350 Ft-ot engedélyez a 2022. évi költségvetésben az alábbi célokra felhasználni:

- munkaügyi per kártérítésére és perköltségre 3.584.950 Ft-ot,

- hivatali számítógépek cseréjére 1.100.000 Ft-ot,

- műszaki ügyintéző bérére 3.254.400 Ft-ot.

A maradványból fennmaradó 6.446.440 Ft-ot az intézménytől elvonja és Zalakaros Város Önkormányzatának 2022. évi költségvetésében általános tartalékba helyezi.

3./ Zalakaros Város Önkormányzat Képviselőtestülete felkéri a polgármestert és a jegyzőt, hogy a Hivatali humánerőforrás-hiány miatt megnövekedett munkaterhek elismerésére köztisztviselői nap alkalmából nyújtandó jutalom forrásigényére, a júniusi soros ülésre nyújtsanak be pót-előirányzati kérelmet a Zalakarosi Közös Önkormányzati Hivatal részére.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 72/2022. (V.26.) számú határozata:**

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal 2021. évi költségvetési gazdálkodásáról szóló beszámolót:

102.891.268 Ft eredeti bevételi előirányzattal,

112.025.269 Ft módosított bevételi előirányzattal,

113.913.557 Ft bevételi teljesítéssel,

102.891.268 Ft eredeti kiadási előirányzattal,

112.025.269 Ft módosított kiadási előirányzattal,

99.527.767 Ft kiadási teljesítéssel,

14.385.790 Ft összes maradvánnyal, amelyből

0 Ft kötelezettségekkel terhelt maradvány,

14.385.790 Ft szabad maradvány

elfogadja.

2./ Zalakaros Város Önkormányzat Képviselőtestülete a Zalakarosi Közös Önkormányzati Hivatal maradványából 7.339.350 Ft-ot engedélyez a 2022. évi költségvetésben az alábbi célokra felhasználni:

- munkaügyi per kártérítésére és perköltségre 3.584.950 Ft-ot,

- hivatali számítógépek cseréjére 1.100.000 Ft-ot,

- műszaki ügyintéző bérére 3.254.400 Ft-ot.

A maradványból fennmaradó 6.446.440 Ft-ot az intézménytől elvonja és Zalakaros Város Önkormányzatának 2022. évi költségvetésében általános tartalékba helyezi.

3./ Zalakaros Város Önkormányzat Képviselőtestülete felkéri a polgármestert és a jegyzőt, hogy a Hivatali humánerőforrás-hiány miatt megnövekedett munkaterhek elismerésére köztisztviselői nap alkalmából nyújtandó jutalom forrásigényére, a júniusi soros ülésre nyújtsanak be pót-előirányzati kérelmet a Zalakarosi Közös Önkormányzati Hivatal részére.

Határidő: 2022. május 31.
 3. pont – 2022. június 9.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jegyző

 Horváthné Juhász Barbara pénzügyi osztályvezető

**3. Az Önkormányzat 2021. évi költségvetésének végrehajtásáról szóló
 önkormányzati rendelet megalkotás** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: Elfogadásra javasolja az előterjesztés szerinti rendeleti javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestület megalkotja a 9/2022. (V.26.) önkormányzati rendeletét a 2021. évi költségvetés végrehajtásáról.

(A rendelet hiteles szövege a jegyzőkönyv melléklete.)

**4. Adóügyi feladatok ellátásáról tájékoztató**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete az adóügyi feladatok ellátásáról szóló tájékoztatót elfogadja.

2./ Zalakaros Város Önkormányzat Képviselőtestülete úgy határoz, a polgármester és a jegyző negyedévente kapjon tájékoztatást az 50 000 Ft-ot meghaladó adótartozással rendelkező adósokról.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 73/2022. (V.26.) számú határozata:**

1./ Zalakaros Város Önkormányzat Képviselőtestülete az adóügyi feladatok ellátásáról szóló tájékoztatót elfogadja.

2./ Zalakaros Város Önkormányzat Képviselőtestülete úgy határoz, a polgármester és a jegyző negyedévente kapjon tájékoztatást az 50 000 Ft-ot meghaladó adótartozással rendelkező adósokról.

Határidő: azonnal – 1. pont
 2. pont - negyedévet követő hónap 20. napja

Felelős: Dr. Szentgyörgyvölgyi Eszter jegyző

Operatív ügyintéző: Horváthné Juhász Barbara pénzügyi osztályvezető

**5. Beszámoló a 2021. évi ellenőrzési terv végrehajtásáról**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 74/2022. (V.26.) számú határozata:**

1./ Zalakaros Város Önkormányzat Képviselőtestülete az önkormányzat 2021. évi ellenőrzési tervének végrehajtásáról szóló belső ellenőri jelentést jelen előterjesztés melléklete szerinti tartalommal elfogadja.

Határidő: azonnal

Felelős: Dr. Szentgyörgyvölgyi Eszter jegyző

Operatív ügyintézést nem igényel.

**6. Beszámoló a Zalakarosi Közös Önkormányzati Hivatal 2021. évi munkájáról**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 75/2022. (V.26.) számú határozata:**

Zalakaros Város Önkormányzat Képviselőtestülete a Zalakarosi Közös Önkormányzati Hivatal 2021. évi munkájáról előterjesztett beszámolót elfogadja.

Határidő: 2022. május 31.

Felelős: Dr. Szentgyörgyvölgyi Eszter jegyző

Operatív ügyintézést nem igényel.

**7. A Zalakarosi Óvoda és Bölcsőde óvodai intézményegységében indítható
 óvodai csoportok számának meghatározása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 76/2022. (V.26.) számú határozata:**

Zalakaros Város Önkormányzat Képviselőtestülete a Zalakarosi Óvoda és Bölcsőde óvodai intézményegységében a 2022/23-as nevelési évben az indítható csoportok számát 3 óvodai csoportban határozza meg.

Határidő: 2022. május 31.

Felelős: Novák Ferenc polgármester

Operatív felelős: Torma László aljegyző

 Baloghné Fábos Éva Zalakarosi Óvoda és Bölcsőde intézményvezető

**8. Beszámoló családsegítés, valamint a gyermekjóléti és gyermekvédelmi**

 **feladatok ellátásáról**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 77/2022. (V.26.) számú határozata:**

Zalakaros Város Önkormányzat Képviselőtestülete

1./ a gyermekek védelméről és a gyámügyi igazgatásról szóló 1997. évi XXXI. törvény 96.§. (6) bekezdése szerint a helyi önkormányzat a gyermekjóléti és gyermekvédelmi feladatainak ellátásáról - a külön jogszabályban meghatározott tartalommal – elkészített átfogó értékelést az előterjesztésnek megfelelően elfogadja.

2./ felkéri a jegyzőt, hogy az elfogadott beszámolót a Zala Megyei Kormányhivatal [Hatósági Főosztály](http://www.kormanyhivatal.hu/hu/zala/szervezeti-egysegek/gyamugyi-es-igazsagugyi-foosztaly) Szociális és Gyámügyi Osztályának küldje meg.

Határidő: 2022. május 31.

Felelős: Dr. Szentgyörgyvölgyi Eszter jegyző

Operatív felelős: Sárempekné Bakonyi Judit igazgatási ügyintéző

**9. Zalakarosi Értéktár testülete 2021. évi tevékenységéről beszámoló**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Képviselőtestülete a Zalakarosi Értéktár Testülete 2021. évi tevékenységéről szóló beszámolóját tudomásul veszi és elfogadja azzal a kiegészítéssel, hogy készüljön internetes képes várostörténeti gyűjtemény, valamint felhívja a Zalakarosi Közösségi Ház és Könyvtár igazgatóját, mivel a Zalakarosi Közösségi Ház és Könyvtár a Zalakarosi Értéktár működtetője, a dokumentumokban felelősként az intézmény alkalmazottjai kerüljenek kijelölésre.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 78/2022. (V.26.) számú határozata:**

Zalakaros Város Képviselőtestülete a Zalakarosi Értéktár Testülete 2021. évi tevékenységéről szóló beszámolóját tudomásul veszi és elfogadja azzal a kiegészítéssel, hogy készüljön internetes képes várostörténeti gyűjtemény, valamint felhívja a Zalakarosi Közösségi Ház és Könyvtár igazgatóját, mivel a Zalakarosi Közösségi Ház és Könyvtár a Zalakarosi Értéktár működtetője, a dokumentumokban felelősként az intézmény alkalmazottjai kerüljenek kijelölésre.

Határidő: Folyamatos

Felelős: Novák Ferenc polgármester, Értéktár Bizottság elnöke

Operatív felelős: Zalakarosi Közösségi Ház és Könyvtár igazgatója

**10. Beszámoló a házi segítségnyújtás tevékenységéről**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát és megköszöni a szociális szférában dolgozók, a családsegítésben és idősügyben dolgozók munkáját.

Novák Ferenc: Egyetértve képviselő asszonnyal köszöni munkájukat és szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 79/2022. (V.26.) számú határozata:**

Zalakaros Város Önkormányzat Képviselőtestülete a Szociális Alapellátó Szolgálat 2021. évi házi segítségnyújtás munkájáról előterjesztett beszámolót tudomásul veszi.

Határidő: azonnal

Felelős: Novák Ferenc polgármester

Operatív ügyintézést nem igényel

**11. Szociális tűzifa pályázat benyújtása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 80/2022. (V.26.) számú határozata:**

Zalakaros Város Önkormányzat Képviselőtestülete

1./ a Magyarország 2022. évi központi költségvetéséről szóló 2021. évi XC. törvény 3. számú melléklet 1. 2.2.1. pont szerinti településiönkormányzatok szociális célú tüzelőanyag vásárlásához kapcsolódó támogatására 182 m3 tűzifára igényt nyújt be a Magyar Államkincstár Zala Megyei Igazgatóságához.

2./ a támogatás igénybevételéhez szükséges 182 000 Ft+ÁFA (231 140, - Ft) saját forrást az önkormányzat 2022. évi költségvetése szociális keretének terhére biztosítja.

3./ vállalja a tűzifa szállításából eredő költségeket, azok fedezetét a 2022. évi költségvetése szociális keretének terhére biztosítja.

4./ a szociális célú tűzifában részesülőktől ellenszolgáltatást nem kér.

Határidő: 2022. augusztus 31.

Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

 Horváthné Juhász Barbara pénzügyi osztályvezető – tájékoztatásul a

 költségvetés számára

**13. Beszámoló a sport helyzetéről**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát, hozzáteszi, hogy az önkormányzat döntéseit a pénzügyi források határozzák meg, ennek megfelelően történik a döntés. A testületi ülést megelőző egyeztetés alapján a sportszervező és a polgármesteri referens álláshely kapcsán javasolja, a testület határozzon úgy, a sportszervezői és a polgármesteri referensi álláshely betöltésről a novemberi soros ülésen a pénzügyi lehetőségek függvényében kíván dönteni.

Novák Ferenc: Stégli János sportszervező az év végén nyugdíjba megy, a polgármesteri referensi állás betöltése is minél előbb szükséges lenne, szeretné, ha ez az állás is rövid időn belül betöltésre kerülne, mert nagy segítség lenne az ő munkájában. Az elnök asszony által javasolt ponttal, ami a határozati javaslat 2. pontját jelenti, nem tudja elfogadni, de egyébként el fogja fogadni a határozati javaslatot.

Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete elfogadja a sport aktuális helyzetéről szóló beszámolót.
2./ Zalakaros Város Önkormányzat Képviselőtestülete úgy határoz, a sportszervezői és a polgármesteri referensi álláshely betöltésről a novemberi soros ülésen a pénzügyi lehetőségek függvényében kíván dönteni.
3./ Zalakaros Város Önkormányzat Képviselőtestülete elrendeli a jelenlegi sportkoncepció felülvizsgálatát és új sportkoncepció elkészítését, azzal, hogy a sportkoncepció felülvizsgálata és az új sportkoncepció elkészítése a rendelkezésre álló költségvetési és pályázati források figyelembevételével történjen.
4./ Zalakaros Város Önkormányzat Képviselőtestülete úgy határoz, a teniszpályák többcélú hasznosításának lehetőségét kell megvizsgálni a rendelkezésre álló költségvetési és a bevonható egyéb pénzügyi források figyelembevételével, de addig is jelen állapotban gondozottá kell tenni.
5./ Zalakaros Város Önkormányzat Képviselőtestülete fenntartja korábban meghozott sporttémájú határozatait, különös tekintettel

-Mobil WC Sportudvarban történő mielőbbi megvalósítása;

-a Sportudvar felújítása;

-családi pihenőhely kialakítása a Liget utcában

azzal, hogy a megvalósítás a rendelkezésre álló költségvetési források figyelembevételével történhet.

6./ Zalakaros Város Önkormányzat Képviselőtestülete a Parkerdő területén annak, turisztikai látogatottsága miatt és a városi rendezvények kulturált lebonyolítása végett, támogatja egy mobil (női – férfi) mosdó megvalósítását, amennyiben az erre fordítható összeg az önkormányzat költségvetésében rendelkezésre áll.

7./ Zalakaros Város Önkormányzat Képviselőtestülete elfogadja, hogy a Fürdő Hotel mögötti kihasználatlan aszfaltos kézilabdapályán a városi és turisztikai igényeknek megfelelően extrém pályát alakíttat ki, amennyiben erre a költségvetésben a szükséges anyagiak rendelkezésre állnak.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 81/2022. (V.26.) számú határozata:**

1./ Zalakaros Város Önkormányzat Képviselőtestülete elfogadja a sport aktuális helyzetéről szóló beszámolót.

Határidő: azonnal

Felelős: Novák Ferenc polgármester

Operatív ügyintézést nem igényel.

2./ Zalakaros Város Önkormányzat Képviselőtestülete úgy határoz, a sportszervezői és a polgármesteri referensi álláshely betöltésről a novemberi soros ülésen a pénzügyi lehetőségek függvényében kíván dönteni.

Határidő: 2022. november 9.

Felelős: Novák Ferenc polgármester

3./ Zalakaros Város Önkormányzat Képviselőtestülete elrendeli a jelenlegi sportkoncepció felülvizsgálatát és új sportkoncepció elkészítését, azzal, hogy a sportkoncepció felülvizsgálata és az új sportkoncepció elkészítése a rendelkezésre álló költségvetési és pályázati források figyelembevételével történjen.

Határidő: 2023. március 31.

Felelős: Novák Ferenc polgármester

Operatív felelős: Sportszervező

4./ Zalakaros Város Önkormányzat Képviselőtestülete úgy határoz, a teniszpályák többcélú hasznosításának lehetőségét kell megvizsgálni a rendelkezésre álló költségvetési és a bevonható egyéb pénzügyi források figyelembevételével, de addig is jelen állapotban gondozottá kell tenni.

Határidő: 2022. október 31. gondozottá tétel: 2022. június 30.

Felelős: Novák Ferenc polgármester

Operatív felelős: Sportszervező

5./ Zalakaros Város Önkormányzat Képviselőtestülete fenntartja korábban meghozott sporttémájú határozatait, különös tekintettel

-Mobil WC Sportudvarban történő mielőbbi megvalósítása;

-a Sportudvar felújítása;

-családi pihenőhely kialakítása a Liget utcában

azzal, hogy a megvalósítás a rendelkezésre álló költségvetési források figyelembevételével történhet

Határidő: folyamatos

Felelős: Novák Ferenc polgármester

Operatív felelős: Sportszervező

6./ Zalakaros Város Önkormányzat Képviselőtestülete a Parkerdő területén annak, turisztikai látogatottsága miatt és a városi rendezvények kulturált lebonyolítása végett, támogatja egy mobil (női – férfi) mosdó megvalósítását, amennyiben az erre fordítható összeg az önkormányzat költségvetésében rendelkezésre áll.

Határidő: folyamatos

Felelős: Novák Ferenc polgármester

Operatív felelős: Sportszervező

7./ Zalakaros Város Önkormányzat Képviselőtestülete elfogadja, hogy a Fürdő Hotel mögötti kihasználatlan aszfaltos kézilabdapályán a városi és turisztikai igényeknek megfelelően extrém pályát alakíttat ki, amennyiben erre a költségvetésben a szükséges anyagiak rendelkezésre állnak.

Határidő: folyamatos

Felelős: Novák Ferenc polgármester

Operatív felelős: Sportszervező

**14. Zalakaros Sportjáért Közhasznú Közalapítvány kuratóriumi tagok**

 **választása, alapító okirat módosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 82/2022. (V.26.) számú határozata:**

Zalakaros Város Önkormányzat Képviselőtestülete úgy határoz

1./ Zalakaros Város Önkormányzata, mint alapító a „ZALAKAROS SPORTJÁÉRT” Közhasznú Közalapítvány kuratóriumának tagjaivá választja 2022. május 26. napjától – 2023. február 12. napjáig terjedő időre:

Szabadicsné Madaras Katalin (anyja születési neve: Bognár Erzsébet) 8747 Zalamerenye, Pálos malom 129/2. szám alatti lakost, és Olasz Zsolt (anyja születési neve: Főrster Johanna) 8749 Zalakaros, Dózsa utca 11. szám alatti lakost.

2./ Zalakaros Város Önkormányzata, mint alapító az 1. pontban megjelölt módosításokat átvezeti a „ZALAKAROS SPORTJÁÉRT” Közhasznú Közalapítvány alapító okiratának 8.2.2. pontjában és elfogadja a „ZALAKAROS SPORTJÁÉRT” Közhasznú Közalapítvány alapító okiratának a fenti módosításokkal egységes szerkezetbe foglalt szövegét.

3./ felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja.

Határidő: 2022. május 31.

Felelős: Novák Ferenc polgármester

Operatív felelős: Csetneki Ügyvédi Iroda
 Bányai Edit jegyzői asszisztens

**15. Pályázati felhívás ismételt kibocsátása Zalakaros belterület 1323/8 hrsz-ú**

 **ingatlan megosztása után visszamaradó telekrész értékesítése tárgyában**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 83/2022. (V.26.) számú határozata:**

Zalakaros Város Önkormányzata Képviselőtestülete

1. zárt (meghívásos) pályázatot hirdet a kizárólagos tulajdonában lévő, 2. pontban meghatározott belterületi ingatlanrész telekhatár-rendezéssel történő értékesítésére az Önkormányzat vagyonáról, a vagyongazdálkodás és vagyonhasznosítás szabályairól szóló Zalakaros Város Önkormányzata képviselőtestülete 14/2004. (IV.21.) önkormányzati rendeletének 22. § (2) bekezdésében foglaltak alapján, az előterjesztés 1. sz. melléklete szerinti pályázati felhívás alapján.

2. rögzíti, hogy a Zalakaros belterület 1323/8 hrsz-ú ingatlanból 478 m2 nagyságú területrész kizárólag a területtel határos, Zalakaros, belterület 1324 és 1325 hrsz-ú ingatlan tulajdonosai részére kerül meghirdetésre.

3. felkéri a Zalakarosi Közös Önkormányzati Hivatalt, hogy a pályázati felhívás ismételt kiküldéséről és a meghirdetésről gondoskodjon és pályázati eljárásban érkezett érvényes ajánlatokat terjessze elbírálásra Zalakaros Város Önkormányzata Képviselőtestülete elé.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**16. Ajánlattételi felhívás – Zalakaros Város Önkormányzata közvilágításának
 és intézményei részére villamos energia beszerzésre vonatkozó**

 **közbeszerzési eljárás lebonyolítására, a felelős akkreditált közbeszerzési**

 **szaktanácsadói feladatok ellátására**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 84/2022. (V.26.) számú határozata:**

Zalakaros Város Önkormányzata Képviselőtestülete

1. egyetért azzal, hogy Zalakaros Város Önkormányzata, Zalakarosi Közös Önkormányzati Hivatal, Zalakarosi Óvoda és Bölcsőde, Zalakarosi Közösségi Ház és Könyvtár, valamint a Karos-Park Kft. ajánlatkérők Zalakaros Város Önkormányzata közvilágításának és intézményeinek részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. felhatalmazza a polgármestert az ajánlatételi felhívás aláírására és kiküldésre.
3. úgy határoz, a pénzügyi fedezet meghatározására a beérkezett ajánlatok ismeretében kerül sor.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser

**17. Ajánlattételi felhívás – szórakoztatási célú önkormányzati ingatlan**

 **bérbeadására – 287/7, 287/8 hrsz. ingatlan**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzata Képviselőtestülete
1./ az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete 22. § alapján pályázatot ír ki a Zalakaros 287/7 hrsz-ú számú ingatlanok használatára vidámpark üzemeltetés céljára 2022. július és augusztus hónapokra.

2./ úgy határoz, a pályázati kiírásban az alábbiakat nevesíteni szükséges:

- a pályáztatás induló árát (bérleti díjat) bruttó 1 000 000 Ft/hó;

- garanciális feltételek: a szerződés hatályba lépésének feltétele a teljes bérleti díj előre megfizetése, hulladékszállítási szerződés megléte;

- rendkívüli szerződésbontási feltételek beépítése: köztisztasági szabályok megsértése, közrend, közbiztonság megsértése.

3./ felhatalmazza a polgármestert, hogy a területek bérbeadására a legkedvezőbb ajánlattevővel kössön bérleti szerződést.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 85/2022. (V.26.) számú határozata:**

Zalakaros Város Önkormányzata Képviselőtestülete
1./ az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete 22. § alapján pályázatot ír ki a Zalakaros 287/7 hrsz-ú számú ingatlanok használatára vidámpark üzemeltetés céljára 2022. július és augusztus hónapokra.

2./ úgy határoz, a pályázati kiírásban az alábbiakat nevesíteni szükséges:

- a pályáztatás induló árát (bérleti díjat) bruttó 1 000 000 Ft/hó;

- garanciális feltételek: a szerződés hatályba lépésének feltétele a teljes bérleti díj előre megfizetése, hulladékszállítási szerződés megléte;

- rendkívüli szerződésbontási feltételek beépítése: köztisztasági szabályok megsértése, közrend, közbiztonság megsértése.

3./ felhatalmazza a polgármestert, hogy a területek bérbeadására a legkedvezőbb ajánlattevővel kössön bérleti szerződést.

Határidő: 2022. május 31. (pályázat kiírása)

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**18. Zalakaros város településrendezési eszközeinek módosítása – új iparterület
 kialakítása – 0131/1 hrsz. ingatlan**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 86/2022. (V.26.) számú határozata:**

Zalakaros Város Önkormányzatának Képviselőtestülete

1. a településrendezési eszközök tervmódosítás véleményezési szakaszának lezárásáról, a beérkezett véleményekről, azok elfogadásáról vagy el nem fogadásáról az alábbiak szerint határoz:
2. Tudomásul veszi, hogy a partnerségi egyeztetés során a helyi építési szabályzat,
 szabályozási és településszerkezeti terv módosítása tárgyban észrevétel nem érkezett.
	1. A Zala Megyei Kormányhivatal Állami Főépítészi Irodától érkezett észrevételt elfogadja, a szennyvíztisztító épületének feltüntetésének hiányát a telek tulajdonosának jelezni kell. A záró tervdokumentációban a szabályozási tervlapon egy korábbi felmért állapotot szaggatott vonallal fel kell tüntetni. A 0123 hrsz.-ú területtel kapcsolatosan a tájképvédelmi szempontból kiemelten kezelendő terület övezet törvényben szereplő lehatárolásának módosítását elfogadja. A szabályozási tervben szereplő tájképvédelmi szempontból kiemelten kezelendő terület övezet lehatárolása nem módosul. A helyi építési szabályzat 41.§ (2) bekezdés 6. pontját ezzel szinkronban nem módosítja, az 5%-os beépítettség megfelelő. A tájképvédelmi szempontból kiemelten kezelendő terület övezet törvényi lehatárolása és a szabályozási tervben szereplő lehatárolás a 0123 hrsz.-ú területet érintően az 2. mellékletben kerül bemutatásra.
	2. A Balaton Kiemelt Üdülőkörzet Övezeti Terve alapján a 0123 hrsz.-ú ingatlan nyugati oldalán kb. 30 méter széles sávban ráfed az ökológiai hálózat ökológiai folyosó övezete is. Az ökológiai folyosó övezetét ezen a területen a kötelező fásítás vonalához fog igazodni a 3. mellékletben szereplő lehatárolásnak megfelelően. Az érintett területen kívül az övezet határa nem kerül módosításra, a rendezési terv felülvizsgálatakor az övezet határa a teljes település területén frissítésre kerül.
	3. Tudomásul veszi, hogy az ökológiai hálózat pufferterület övezetének módosításával kapcsolatban kifogást nem érkezett. Az övezeti érintettséggel kapcsolatosan újabb hozzájáruló nyilatkozat nem áll rendelkezésre, pufferterület övezete a 0123 hrsz.-ú telken nem kerül feltüntetésre. A jóváhagyandó határozat 1. melléklet III. pontja javításra kerül.
	4. A helyi építési szabályzat módosításáról szóló rendelet-tervezet 2.§-a a jogszabályszerkesztésről szóló 61/2009. (XII.14.) IRM rendelet 118-119. §-ának megfelelően módosításra kerül.
	5. A településszerkezeti terven a tervezett mezőgazdasági terület halványsárga sraffozás módosításra kerül.
	6. Tudomásul veszi, hogy a Zala Megyei Kormányhivatal Környezetvédelmi, Természetvédelmi és Hulladékgazdálkodási Főosztály, Környezetvédelmi és Természetvédelmi Osztálya véleménye 2. pontjában tévesen jelezte, hogy a Kb-gf jelű övezetbe soroláshoz csak a pufferterület vonatkozásában járul hozzá. A hozzájárulást megadottnak tekinti. Az ingatlan északi és keleti határán kötelező fásítás nem kerül jelölésre - a domborzati viszonyok miatt a területre nincs rálátás ebből az irányból, ahogy az bemutatásra is került a véleményezési tervdokumentációban. Kötelező fásítás az ökológiai folyosó mentén, a 0123 hrsz.-ú telek nyugati oldalán kerül jelölésre, 10 méteres szélességben.
	7. A tervezett szerkezeti terven Zalakaros 0123 hrsz.-ú ingatlan nyugati részén található Nemzeti Ökológiai Hálózat területének „ökológiai folyosó” besorolású övezetre tett megállapítást nem fogadja el, mert az ökológiai folyosó a településszerkezeti terven szerepel.
3. Tudomásul veszi, hogy észrevételt nem tettek, a módosítással kapcsolatosan kifogást nem emeltek az alábbi államigazgatási szervek,

Nyugat-dunántúli Vízügyi Igazgatóság

Zala Megyei Katasztrófavédelmi Igazgatóság

Zala Megyei Kormányhivatal Népegészségügyi Főosztály

Zala Megyei Kormányhivatal Közlekedési, Műszaki Engedélyezési és Fogyasztóvédelmi Főosztály Útügyi Osztály

Zala Megyei Kormányhivatal Földhivatali Főosztály, Földmérési és Földügyi Osztály I.

Zala Megyei Kormányhivatal Építésügyi, Örökségvédelmi, Mérésügyi és Műszaki Biztonsági Főosztály, Építésügyi és Örökségvédelmi Osztály

Zala Megyei Kormányhivatal Agrárügyi Főosztály Erdészeti Osztály

Honvédelmi Minisztérium Hatósági Főosztály

Zala Megyei Rendőr-főkapitányság Rendészeti Igazgatóság Határrendészeti Szolgálat

Baranya Megyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály, Bányászati Osztály

Nemzeti Média és Hírközlési Hatóság Hivatala

1. A beérkezett államigazgatási vélemények e határozat 4. mellékletét képezik.
2. A Képviselő-testület felkéri a Polgármestert jelen döntés dokumentálásával és közzétételével. A Képviselő-testület a véleményezési szakaszt ezennel lezárja és felkéri a Polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) kormányrendelet 40.§ (1) bekezdése alapján kezdeményezze a végső szakmai véleményezési szakasz lefolytatását az állami főépítészi hatáskörben eljáró Zala Megyei Kormányhivatalnál.

Határidő: 2022. május 31.

Felelős: Novák Ferenc polgármester

Operatív felelős: Klie Zoltán főépítész-kérelmező értesítése

**19. Önkormányzati bizottság átalakítása, javaslat a Zalakarosi Család-,
 Élmény- és Gyógyfürdő Zrt. felügyelőbizottsági tag megválasztására**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát. Bejelenti személyes érintettségét.

Novák Ferenc: Szavazásra teszi fel Vlasicsné Dörgönye Márta képviselő kizárását a „Zalakarosi Családi-, Élmény- és Gyógyfürdő Zrt. felügyelőbizottsági tag megválasztása” napirend kapcsán személyes érintettség címén.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 87/2022. (V.26.) számú határozata:**

Zalakaros Város Önkormányzat Képviselőtestülete Vlasicsné Dörgönye Márta képviselőt a „Zalakarosi Családi-, Élmény- és Gyógyfürdő Zrt. felügyelőbizottsági tag megválasztása” napirend kapcsán személyes érintettség címén a szavazásból kizárja.

Novák Ferenc: Szavazásra teszi fel az alábbi határozati javaslat elfogadását:
I.
Zalakaros Város Önkormányzat Képviselőtestülete
1./ dönt arról, hogy a munkáját egy bizottság segítse, elnök, elnökhelyettes funkciók létrehozásával, megvizsgálva a bizottság kiegészítését külső tagokkal.
2./ úgy határoz, az új bizottsági struktúrának megfelelően kerüljön felülvizsgálatra a tiszteletdíjakról szóló önkormányzati rendelet.
3./ úgy határoz, a bizottsági struktúra változásából fakadó döntési javaslatokról készüljön előterjesztés a júniusi soros ülésre.

Képviselőtestület 7 igen szavazattal, ellenszavazat és tartózkodás nélkül a határozati javaslatot elfogadta.

Novák Ferenc: Szavazásra teszi fel az alábbi határozati javaslat elfogadását:
II.
Zalakaros Város Önkormányzatának Képviselőtestülete
1./ Tudomásul veszi Végh Andor János Zalakarosi Családi-, Élmény- és Gyógyfürdő Zrt. felügyelő bizottsági tagságáról való lemondását 2022. május 31. nap hatállyal.
2./ Javasolja a Zalakarosi Családi-, Élmény- és Gyógyfürdő Zrt. közgyűlése számára a Zalakarosi Fürdő Zrt. felügyelőbizottsági tagjának megválasztani.

Név: Vlasicsné Dörgönye Mártá-t

a.n.: Németh Mária

lakóhely: 8749 Zalakaros, Gyöngyvirág sor 21.

megbízatás ideje: 2022. június 1. napjától 2024. november 22. napjáig

3./ Javasolja a Zalakarosi Családi-, Élmény- és Gyógyfürdő Zrt. közgyűlése számára a Felügyelőbizottsága módosított ügyrendjét az előterjesztés szerinti tartalommal elfogadni.

4./ felhatalmazza Novák Ferenc polgármestert, hogy a Zalakarosi Családi-, Élmény- és Gyógyfürdő Zrt. közgyűlésén Zalakaros Város Önkormányzata, mint részvényes képviseletében a határozatban foglalt álláspontot képviselje.

Képviselőtestület 6 igen szavazattal, ellenszavazat és tartózkodás nélkül a határozati javaslatot elfogadta.

Az elhangzott döntések figyelembevételével a képviselőtestület az alábbi határozatot hozta:

**Képviselőtestület 88/2022. (V.26.) számú határozata:**

**I.**

Zalakaros Város Önkormányzat Képviselőtestülete

1./ dönt arról, hogy a munkáját egy bizottság segítse, elnök, elnökhelyettes funkciók létrehozásával, megvizsgálva a bizottság kiegészítését külső tagokkal.

2./ úgy határoz, az új bizottsági struktúrának megfelelően kerüljön felülvizsgálatra a tiszteletdíjakról szóló önkormányzati rendelet.

3./ úgy határoz, a bizottsági struktúra változásából fakadó döntési javaslatokról készüljön előterjesztés a júniusi soros ülésre.

Határidő: 2022. június 9.

Felelős: Novák Ferenc polgármester

Operatív felelős: Torma László aljegyző

**II.**

Zalakaros Város Önkormányzatának Képviselőtestülete

1./ Tudomásul veszi Végh Andor János Zalakarosi Családi-, Élmény- és Gyógyfürdő Zrt. felügyelő bizottsági tagságáról való lemondását 2022. május 31. nap hatállyal.

2./ Javasolja a Zalakarosi Családi-, Élmény- és Gyógyfürdő Zrt. közgyűlése számára a Zalakarosi Fürdő Zrt. felügyelőbizottsági tagjának megválasztani

Név: Vlasicsné Dörgönye Mártá-t

a.n.: Németh Mária

lakóhely: 8749 Zalakaros, Gyöngyvirág sor 21.

megbízatás ideje: 2022. június 1. napjától 2024. november 22. napjáig

3./ Javasolja a Zalakarosi Családi-, Élmény- és Gyógyfürdő Zrt. közgyűlése számára a Felügyelőbizottsága módosított ügyrendjét az előterjesztés szerinti tartalommal elfogadni.

4./ felhatalmazza Novák Ferenc polgármestert, hogy a Zalakarosi Családi-, Élmény- és Gyógyfürdő Zrt. közgyűlésén Zalakaros Város Önkormányzata, mint részvényes képviseletében a határozatban foglalt álláspontot képviselje.

Határidő: 2022. május 31.

Felelős: Novák Ferenc polgármester

Novák Ferenc: Gratulált és jó munkát kívánt képviselő asszonynak.

Czimondor Nándor: A bizottság és a képviselőtestület szakértők bevonásával több, mint 7 órát tárgyalt, egyeztetett azért, hogy ilyen egyhangú döntések szülessenek, születtek. Jóval több van mögötte, kemény munka volt.

**23/1. Döntés forgalmi rend változásról a Panoráma út, Sport utca és Kanicai út**

 **közötti szakaszán**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Vlasicsné Dörgönye Márta: Ismerteti a bizottság határozatát.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzatának Képviselőtestülete

1./ egyetért a Panoráma út és a Kanicai út sarkán lévő szelektív hulladékgyűjtő sziget áthelyezésével, a más helyszínre történő áthelyezést – Sport utca eleje-meg kell vizsgálni, egyeztetve a hulladékszállítást végző közszolgáltatóval, ha azonnali megoldás az áthelyezésre nincs, akkor a gyűjtősziget kerüljön elszállításra a Karos- Park Kft-hez.

2./ úgy határoz, hogy a Zrínyi utca- Fő utca kereszteződésében lévő szelektív hulladékgyűjtő sziget kerüljön áthelyezésre a Zrínyi utca- Jegenye sor kereszteződésében lévő telekrészre, egyeztetve a hulladékszállítást végző közszolgáltatóval.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 89/2022. (V.26.) számú határozata:**

Zalakaros Város Önkormányzatának Képviselőtestülete

1./ egyetért a Panoráma út és a Kanicai út sarkán lévő szelektív hulladékgyűjtő sziget áthelyezésével, a más helyszínre történő áthelyezést – Sport utca eleje-meg kell vizsgálni, egyeztetve a hulladékszállítást végző közszolgáltatóval, ha azonnali megoldás az áthelyezésre nincs, akkor a gyűjtősziget kerüljön elszállításra a Karos- Park Kft-hez.

2./ úgy határoz, hogy a Zrínyi utca- Fő utca kereszteződésében lévő szelektív hulladékgyűjtő sziget kerüljön áthelyezésre a Zrínyi utca- Jegenye sor kereszteződésében lévő telekrészre, egyeztetve a hulladékszállítást végző közszolgáltatóval.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**23/2. Zalakaros Város Önkormányzata 2022. évi közbeszerzési terve
 elfogadása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Novák Ferenc: Röviden ismerteti az előterjesztést, elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 90/2022. (V.26.) számú határozata:**

Zalakaros Város Önkormányzatának Képviselőtestülete

1./ a 2022. évi Közbeszerzési Tervet az előterjesztés melléklete szerinti tartalommal elfogadja.

2./ felkéri a Kardkovács és Társai Ügyvédi Irodát, hogy az EKR-en keresztül a Közbeszerzési Hatóság által működtetett nyilvános elektronikus szerződéstárban (CoRe), valamint az EKR-ben a 2022. évi közbeszerzési terv közzétételéről gondoskodjon.

3./ felkéri a Zalakarosi Közös Önkormányzati Hivatalt a terv önkormányzati honlapon való megjelenítésére.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser
 Kardkovács és Társai Ügyvédi Iroda

Novák Ferenc: Köszöni a képviselőtestületnek azt, hogy konstruktív egyeztetést követően egyhangú eredmény született.

**Közérdekű bejelentések, interpellációk:**

Czimondor Nándor: Az energiaközösségekről már korábban beszéltünk, pályázatok fognak megjelenni, melyeken részt kellene venni a településnek, a pályázathoz szükséges tanulmány elkészítésére az ajánlatot adó céggel a szerződést szükséges lenne megkötni. További javaslat, hogy az Európa Parknál 3 db zászló rossz állapotban van, ki kellene cserélni.

Novák Ferenc: Köszöni a hozzászólást, a zászlók kicserélésre kerülnek. Bízik az energiapark létrehozásában, ennek érdekében hatékony lépéseket kell tenni. Mindenkinek jó egészséget és szép hétvégét kívánt.

Mivel a nyílt ülésen több tárgyalandó napirend nem volt, megköszönte a részvételt és az ülést 11,46 órakor bezárta és bejelenti, hogy a képviselőtestület 11,46 órától zárt ülés keretében folytatja tovább munkáját.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Stégli János Vlasicsné Dörgönye Márta

 Jkv. hitelesítő Jkv. hitelesítő